Byrettens dom stadfæstes
Ret: Østre Landsret (2. instans)
Faggruppe: Straffesag — Øvrige straffesager
Sagsemner: Personlig frihed, fred og ære;
Statsforfatning, sikkerhed og terrorisme;
Udlændinge;

ØSTRE LANDSRETS DOMBOG









Afsagt den 21. september 2017 af Østre Landsrets 6. afdeling
(landsdommerne Sanne Kolmos, Kåre Mønsted 0g Malou Kragh Halling med domsmænd) .


6. afd. nr. $-696-17:
Anklagemyndigheden
mod


(advokat Bjørn Elmquist; besk;)


Københavns Byrets dom af 22. februar 2017 (SS 2-18739/2016) er anket af 
med endelig påstand om frifindelse, subsidiært formildelse.


Anklagemyndigheden har påstået skærpelse.


Supplerende oplysninger
Der er  ud over afspilning af interview med tiltalte på  den 4. september 2014
og interview med tiltalte på den franske  den 16. februar 2015  afspil-
let uddrag af en debat i september 2013 på Ekstra Bladet TV mellem daværende udlændin -
geordfører  fra Ekstra Bladet som ordstyrer
samt interview med en ukendt person med fornavnet  på TV2 den 16. februar
2015, 

Forklaringer
Der er i landsretten afgivet supplerende forklaring af tiltalte; der indledningsvis har forkla -
ret blandt andet; at man under et kalifat godt kan være homoseksuel, men man er i så fald
syndig over for Gud og vil blive straffet. Under interviewet med den franske tv-station var
der 40-50 personer til stede, og det han mente var, at  var en helt for sit
folk 0g sine venner, men ikke en helt for tiltalte selv. Det var derfor kun for at provokere;
at han sagde; at  var en helt.


Vedrørende forhold 1 har tiltalte yderligere forklaret blandt andet; at det, han har sagt; er
en gengivelse af Koranen og profetens sædvaner om homoseksuelle. Han blev spurgt om
forholdene under et kalifat. Derfor er "vi? en henvisning til alle muslimer; der lever under
et kalifat. Han har samme opfattelse af homoseksuelle, som islam foreskriver. Hans forkla-
ring vedrørende sin homoseksuelle nabo er uden sammenhæng med hans efterfølgende
forklaring om, at han, der i sammenhængen altså er tiltalte; ikke skal dømmes for sine
holdninger; men alene stå til ansvar for sine handlinger.


Han har lavet en video om bander med det sigte at forebygge kriminalitet. Han bliver ofte
kontaktet af medierne og andre vedrørende blandt andet radikalisering.


Han mener, at det også er nedsættende i forhold til homoseksuelle; når medlemmer af
Dansk Folkeparti udtaler sig imod, at det tillades homoseksuelle at blive gift.


Han har hørt om, at der i Saudi-Arabien sker halshugning af homoseksuelle .


 ringede til ham første gang den pågældende dag tidligt om morgenen. Det in-
terview drejede sig om såkaldte humanitære hjerter.  kendte ham på forhånd fra
tidligere interviews blandt andet sammen med  Han har gjort klart,
at straffen for homoseksuelle kun gælder for muslimer under et kalifat. Han havde ikke
hørt det interview, der blev foretaget umiddelbart før, han selv blev interviewet. Han har
ikke modtaget nogen reaktioner på interviewet fra homoseksuelle.


Vedrørende forhold 2 har tiltalte yderligere forklaret blandt andet; at han godt vidste; hvad
 havde gjort, da han blev interviewet; og at det var det, interviewet dreje-
de sig om. Han mener; at  ikke ville have lavet terror i Danmark, hvis tegnerne ikke
havde provokeret ham og andre muslimer. Han sagde, at  ikke var en terrorist, men

derimod en helt i en provokerende tone, og hans ord var også ment som en provokation.
Han mener; at muslimers ytringsfrihed i Danmark er begrænset i forhold til andres ytrings -
frihed. Han mener ikke; at nogen skal slås ihjel, selv om man er uenig med pågældende; 0g
han ønsker ikke at opfordre til noget sådant eller 'påskønne det. Det er korrekt, at han
deltog i 


Han kendte hverken  facebookprofil.


Han føler sig provokeret; når muslimer bliver hånet eller udsat for brandstiftelse 0g andet.


Han kendte ikke til motivet for  handlinger på det tidspunkt, han blev interviewet.
Det var ikke bekræftet, at der var tale om terror på det tidspunkt; han blev interviewet. Det
blev det først under sagen mod dem; der blev tiltalt for at være medskyldige med 


 på Ekstra Bladet, og tiltalte var i kontakt med ham på
det tidspunkt; og det er han stadig. Den debat, tiltalte havde med  havde
afsæt i, at  ville provokere muslimer ved at male profeten på sin husmur,
hvilket efter tiltaltes opfattelse kunne føre til terror.


Han var varetægtsfængslet i 16 måneder i forbindelse med Glostrup-sagen.


Personlige oplysninger
Der er dokumenteret en af Kriminalforsorgen udarbejdet 8 808-personundersøgelse af 18.
september 2017 vedrørende tiltalte, hvori det konkluderes, at tiltalte ikke er egnet til at
udføre samfundstjeneste; men at tiltalte er egnet til at modtage en betinget dom, hvortil det
alene anbefales, at der fastsættes prøvetid.


Tiltalte har om sine personlige forhold supplerende forklaret blandt andet, at det godt kan
passe, at han til politiet har forklaret; som det fremgår af konventionsafhøring af 22. august
2016.


Han er her i efteråret begyndt på et 5-årigt ressourceforløb, som han håber på kan få ham
tilbage på arbejdsmarkedet. Han har været bortført i Bosnien. Det var en meget ubehagelig
oplevelse.

Landsrettens begrundelse og resultat
Forhold 1
Henset til at tiltaltes udtalelse blev fremsat på baggrund af spørgsmål om, hvordan et kali -
fat eller en islamisk stat kunne se ud, finder landsretten det ikke med den til domfældelse i
en straffesag fornødne sikkerhed godtgjort; at tiltalte ~ på trods af brugen af vi-formen 0g
os-formen i den sidste del af udtalelsen ~ havde forsæt til at gøre indholdet af udtalelsen til
sin egen; men i overensstemmelse med de stillede spørgsmål refererede eller forklarede,
hvordan homoseksuelle i henhold til islam ville blive betragtet 0g straffet under et kalifat
eller i en islamisk stat.


Tiltalte frifindes derfor i dette forhold.


Forhold 2
Også efter bevisførelsen for landsretten, herunder tiltaltes egen forklaring om, at han godt
vidste; hvad  havde gjort, da tiltalte blev interviewet; 0g at det var det,
interviewet drejede sig om, findes tiltalte af de grunde, der er anført i dommen, skyldig
efter anklageskriftet.


Straffen
Straffen; der fastsættes som en tillægsstraf i medfør af straffelovens 8 136, stk. 2, jf. 8 89,
findes passende udmålt. Landsretten har herved i skærpende retning lagt vægt på, at billi -
gelsen angik  terrorangreb ved henholdsvis Krudttønden 0g synagogen i
København 0g dermed udgjorde en generel trussel mod både ytringsfriheden 0g religions -
friheden i Danmark. Landsretten tiltræder af samme grund og i øvrigt af de grunde; der er
anført af byretten, at der ikke er grundlag for at gøre nogen del af straffen betinget.


Udvisning
Landsretten tiltræder, at det på grund af tiltaltes stærke tilknytning til Danmark vil være i
strid med Danmarks intemnationale forpligtelser at udvise tiltalte af Danmark. Landsretten
tiltræder derfor, at tiltalte alene er udvist betinget af Danmark.


Landsretten stadfæster således dommen.


Thi kendes for ret:

Byrettens dom i sagen mod  stadfæstes .


Statskassen skal betale sagens omkostninger for landsretten.